Արցախպրես.-Եթե մարդ ի վիճակի չէ ճանաչել ցեղասպանությունը, նա մարդ արարած չի կարող կոչվել: Ճանաչված դիրիժոր Ջանլուկա Մարչիանոն վստահ է՝ բոլոր մարդիկ առաջին հերթին մարդ արարած են, և ունեն արժեքներ, և եթե «24/04» նվագախմբի համերգը քաղաքական է համարվում, ինքը չի վախենում ոչնչից: «Այս համերգը շատ կարևոր նշանակություն ունի ոչ միայն Հայաստանի, այլև ամբողջ աշխարհի համար, որովհետև մենք հիշատակում ենք 20-րդ դարի առաջին ցեղասպանությունը: Մենք բոլորս այն պետք է հիշենք: Ես մասնակցում եմ իմ շատ լավ ընկեր մաեստրո Սմբատյանի հրավերով: Ես համագործակցել եմ նրա ղեկավարած նվագախմբի հետ, հրավիրել եմ Հայաստանի պետական երիտասարդական նվագախմբին Բեյրութ իմ՝ «Ալ Բուստան» փառատոնին մասնակցելու: